Vinter-OL 2026

Vinter-OL 2026 blir de 25. olympiske vinterleker og skal arrangeres av de norditalienske byene Milano og Cortina d'Ampezzo fra 6. til 22. februar 2026. Åpningsseremonien skal finne sted på San Siro i Milano, mens avslutningsseremonien avholdes på Arena di Verona i Verona. Arenaene som skal arrangere idrettsgrenene ligger i forskjellige vintersportssteder i regionene Lombardia, Veneto og Trentino-Syd-Tirol.

Valg av vertsby 

Fristen for å melde kandidatur til vinterlekene i 2026 gikk ut 31. mars 2018. IOK inviterte 4. oktober 2018 tre kandidater til å bli med i kandidatfasen: Calgary, Milano-Cortina d'Ampezzo og Stockholm-Åre. 

Milano–Cortina d'Ampezzo ble valgt ved avstemning under den internasjonale olympiske komités 134. sesjon 24. juni 2019 i Lausanne i Sveits. Tre søkerbyer ble valgt ut til den avgjørende avtemningen, men Calgary valgte å trekke sitt kandidatur 19. november 2018. Det var derfor to kandidater som deltok.

Øvrige søkerbyer
 Erzurum, Tyrkia – (ikke invitert til kandidatfasen, 4. oktober 2018)
 Sapporo, Japan – (trakk sitt kandidatur 13. september 2018)
 Graz, Østerrike – (trakk sitt kandidatur 6. juli 2018)
 Sion, Sveits – (trakk sitt kandidatur 10. juni 2018)

Arenaer 

Arenaene er fordelt på seks hovedområder i tre regioner.

Milano-området 
Lombardia 
Meazza stadion – åpningsseremoni 
PalaItalia Santa Giulia – ishockey
PalaTrussardi – ishockey
Piazza del Duomo – medaljeseremonier
Mediolanum Forum – kunstløp, kortbaneløp på skøyter

Valtellina-området 
Lombardia
Stelvio, Bormio – alpine grener og randonee
Mottolino/Sitas-Tagliede/Carosello 3000, Livigno – snøbrett og freestyle

Val di Fiemme-området 
Trentino-Syd-Tirol
Trampolino Giuseppe Dal Ben, Predazzo – skihopping, kombinert
Tesero langrennstadion, Tesero – langrenn, kombinert
Ice Rink Pinè, Baselga di Pinè – hurtigløp på skøyter

Cortina d'Ampezzo-området 
Veneto
Olimpia delle Tofane – alpine grener
Pista Eugenio Monti – bobsleigh, aking og skeleton
Stadio Olimpico del Ghiaccio – curling

Anterselva-området 
Trentino-Syd-Tirol
Südtirol Arena, Antholz-Anterselva – skiskyting

Verona 
Veneto
Arena di Verona – avslutningsseremoni

Resultater 

Tall i parentes viser antall medaljeøvelser innenfor hver gren. «Detaljer» viser øvelsene fordelt på dager.

Bilder

Referanser

Eksterne lenker 
 
 Milano Cortina 2026 hos olympics.com (IOK)
 Kandidaturprosess 2026 (IOK)
 Sion 2026 (på fransk og tysk)
 Calgary 2026
 Stockholm 2026 (på svensk)
 Graz: Austria 2026  (på tysk)